**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija (EM)

 Rīga, Brīvības iela 55, 506.telpa, plkst.14:00

Rīgā, 2017. gada 11.janvārī Nr.2

Sēdi vada: Gints Miķelsons – Latvijas Būvniecības padomes priekšsēdētājs

Sēdē piedalās: Kaspars Bondars; Andris Božē; Zigmārs Brunavs; Normunds Grinbergs; Ināra Laube; Juris Mellēns; Annija Novikova; Jānis Rāzna; Elīna Rožulapa; Mārtiņš Straume; Edmunds Valantis; Roberts Vecums –Veco, aizvieto: Edvīns Kāpostiņš (VARAM); Guntars Maļins (LIKA), Olga Geitus-Eitvina (LBP).

Uzaicinātie:

|  |  |
| --- | --- |
| Pēteris Druķis | - Būvniecības valsts kontroles biroja (BVKB) direktors |
| Uldis Jansons  | - BVKB Metodiskās vadības un informācijas pārvaldības departamenta direktors |
| Iļja Zapoļskihs  | - BVKB Būvniecības informācijas sistēmu nodaļas vadītājs |
| Ilze Beināre | * - BVKB Metodiskās vadības nodaļas eksperts
 |
| Andris Bērziņš | - Biedrības “Latvijas ceļu būvētājs” valdes priekšsēdētājs; |
| Jānis Klismets  | - Biedrība “Transportbūvju inženieru asociācija”; |
| Zoja Bruģe | - Rīgas pilsētas būvvalde, Juridiskās nodaļas vadītāja vietniece; |
| Oskars Krakts | - Rīgas pilsētas būvvalde, Procesu kontroles nodaļas vadītājs; |
| Aleksandrs Švaikovs | - Būvniecības Industrijas Digitalizācijas asociācija; |
| Angelika Bondare | - Latvijas hidromelioratīvo būvju asociācija. |
|  |  |

 Sēdē nepiedalās: Pēteris Dzirkals; Leonīds Jākobsons; Baiba Fromane; Līga Gaile; Vija Gēme; Jurijs Strods; Oskars Zivtiņš.

Protokolē: Inese Rostoka - EM Būvniecības departamenta vecākā eksperte.

Darba kārtība:

1. Būvniecības nozares vidēja termiņa mērķi. (G.Miķelsons)
2. Par Latvijas Būvniecības padomes darba grupām. (G.Miķelsons)
3. Par Būvniecības informācijas sistēmas konsultatīvās padomes izveidošanu un sistēmas tālāko attīstību. (Būvniecības valsts kontroles birojs)
4. Par izmaiņām būvniecības regulējumā un plānotajiem pasākumiem, normatīvā regulējuma pilnveidošanā 2017.gadā. ( Grozījumi *Būvniecības likumā*, izmaiņām Ministru kabineta 19.08.2014. noteikumos Nr.500 “Vispārīgie būvnoteikumi” u.c.) (Ekonomikas ministrija)
5. Par Solidārās atbildības ieviešanu valsts sociālās apdrošināšanas obligāto iemaksu nomaksā būvniecībā. (Ekonomikas ministrija)
6. Diskusija par būvniecības procesā iesaistīto pušu vajadzībām un atbildību.
7. Citi jautājumi.

Sēdi sāk 11:05

**1.§**

**Būvniecības nozares vidēja termiņa mērķi**

--------------------------------------------------------------------------------------------------

**Ziņo:** G.Miķelsons

Prezentē Būvniecības nozares galvenos mērķus 7-10 gadu perspektīvā, kas izstrādāti un apkopoti darba grupā. Par pamatu ir tikuši ņemti mērķi un sasniedzamie rezultāti, kas fiksēti dažādos apstiprinātos dokumentos un Ekonomikas ministrijas Būvniecības stratēģijas projektā.

Sēdes laikā tiek precizēti galvenie sasniedzamie vidēja termiņa mērķi un sasniedzamie rezultāti:

1. **Nozares apgrozījuma vienmērīgs pieaugums –** būvniecības produkti, pakalpojumi, LV un Ārzemēs, nozares komercinvestīciju pieaugums;
2. **Produktivitāte** – apgrozījums vs nodarbinātie;
3. **Kvalitātes indekss** - Produktu (objektu), Pakalpojumu (projekti un būvdarbi) kvalitātes monitorings;
4. **Gudri speciālisti** - Vairāk un kvalificētāki būvdarbu vadītāji, inženieri, vidējā līmeņa arodspeciālisti.
5. **Efektīvs administratīvais process būvniecībā** – skaidras atbildības, ātrāka lietvedība un skaņošanas, digitalizēti e-pakalpojumi, reģistri.

Priekšlikums Padomei veidot darba grupu, lai:

1. izstrādātu mērķu un KPI mērījumu metodiku un rādītājus;
2. 2017.gada februārī apstiprināt būvniecības padomē metodiku un rādītājus
3. Iekļaut Būvniecības stratēģijas dokumentā

Padomes balsojums par konceptuālu atbalstu iepriekš minētajiem vidēja termiņa mērķiem.

Balsošanā piedalās 15 balsstiesīgi padomes locekļi.

Balsojums: “par” – 13 balsis, “atturās” – 2 balsis, “pret”- 0.

E.Valantis informē, ka Būvniecības stratēģijas izstrādāšanas termiņš ir 2017.gada 20.marts.

**Nolemj:** 1. Par būvniecības nozares galvenajiem mērķiem 2027.gadam, tiek noteikti: nozares apgrozījuma vienmērīgs pieaugums, produktivitāte, kvalitātes indeksa izstrāde, gudri speciālisti un efektīvs administratīvais process būvniecībā.

 2. Padomei veidot darba grupu, lai izstrādātu mērķu un KPI mērījumu metodiku un rādītājus.

 3. Darba grupas izstrādāto mērījumu metodiku un rādītājus apstiprināt būvniecības padomes sēdē 2017.gada februārī.

**2.§**

**Par Latvijas Būvniecības padomes darba grupām.**

--------------------------------------------------------------------------------------------------

|  |
| --- |
| **Ziņo:** G.Miķelsons  |
| Prezentē Padomes darbības modelis, kas ietver sabalansētas pušu vajadzības un resursi nozarē, proaktīvs darbs, plānošana, koordinācija, kontrole, kas novestu pie pozitīvām pārmaiņām nozarē.Būvniecības nozares un valdības 2016.gada 31.maijā noslēgtā memoranda uzdevumi:1. likumdošana un Tehniskie normatīvi;
2. publiskais iepirkums,klasifikācija, SII kritēriji;
3. vidēja termiņa stratēģija;
4. autoceļu finansējuma modelis;
5. minimālās algas ģenerālvienošanās;
6. standarta līgumi;
7. identifikācijas karšu ieviešana;
8. nozares ētikas standarts;
9. būvniecības digitalizācija;
10. izglītības standarts, kvalifikācijas sistēma;
11. eksports.

Potenciālās darba grupas:1. Būvniecības vidējas termiņa stratēģija (mērķi, KPI, rīcības);
2. Būvniecības padomes attīstība (formāts, funkcijas, resursi);
3. Būvniecības regulējums (likums, noteikumi, pušu atbildības, procesi);
4. Būvniecības nozares nākotnes finansējuma modeļi;
5. Ēnu ekonomikas minimizācijas risinājumi;
6. Būvniecības tehniskie standarti;
7. Būvspeciālistu nākotnes izglītība un kvalifikācijas.

Padomei jāvienojas par darba grupu skaitu, atbildību un vadītāju. Darba grupās var piedalīties un tās vadīt arī Padomē pārstāvēto organizāciju deleģētās personas. Uz nākamo Padomes sēdi apkopot, kurš un kādā darba grupā ir gatavs iesaistīties un to vadīt.**E.Rožulapa** pauž uzskatu, ka nav iespējams izveidot vairāk par 2 darba grupām vienlaicīgi, jo lielākai daļai padomes locekļu ir darbs ne tikai biedrībās, bet arī būvprakses darbs. Tāpat arī iebilst pret plānoto darba grupu vadītāju atbildību, jo Padome ir tikai konsultatīva institūcija un analītiskais darbs nav Padomes uzdevums, šim darbam labāk izmantot ārpakalpojumus.**M.Straume** atgādina, ka veidojot Padomi tika lemts par to, ka uz Padomes sēdēm tiks iesniegti sagatavoti materiāli par kuriem varētu lemt un balsot. **G.Miķelsons** ierosina pārskatīt Padomes funkcijas, sastāvu un resursus.Padome ierosina kā prioritārās noteikt 3 darba grupas:1. Būvniecības vidējas termiņa stratēģija;
2. Būvniecības regulējums un būvniecības tehniskie standarti;
3. Būvspeciālistu nākotnes izglītība un kvalifikācijas.
 |
|  |

**Nolemj**: Veikt elektronisku aptauju par padomes locekļu vēlmēm darboties kādā no darba grupām un vadīt kādu no darba grupām.

**3.§**

**Par Būvniecības informācijas sistēmas konsultatīvās padomes izveidošanu un sistēmas tālāko attīstību**.

--------------------------------------------------------------------------------------------------

**Ziņo:** I.Zapoļskihs

Prezentē Būvniecības informācijas sistēmas (BIS) 3 attīstības posmus un sasniedzamos rezultātus.

1. **posms - e**sošo reģistru pārņemšana un uzturēšana bez turpmākas attīstības;

**2. posms**

* Būvkomersantu klasifikatora modeļa izveide
* Lietotāja interfeisa uzlabošana
* E-permit modeļa izveide
* Esošās sistēmas uzturēšana

**3. posms**

* BIM platformas iestrāde
* Uzlabota saskartne ar citām informācijas sistēmāmIS;
* Analītiskās funkcijas
* Jaunu modeļu izstrāde
* Pilnveidota arhivēšanas sistēma

Šobrīd notiek darbs pie BIS attīstības 2.posma īstenošanas ar mērķi**:**

* sakārtot būvniecības nozares profesionālo vidi publiskā finansējuma iepirkumos;
* administratīvā sloga mazināšana, ērta un ātra būvniecības dokumentācijas aprite un saskaņošana.

Tiek strādāts, lai veidotu vienotu pieeju informācijas sistēmām valsts mērogā, tai skaitā pie BIS savienošanas ar daudzām atšķirīgajām Pašvaldību būvvalžu informācijas sistēmām.

Lai efektīvāk veiktu BIS uzturēšanu, pilnveidi un attīstības plānošanu Birojs aicina Padomes pārstāvi deleģēt darbam BIS konsultatīvajā padomē.

Padomes locekļi pauž viedokli, ka padomes pārstāvim būtu jābūt no sistēmas lietotājiem, bet padome, pati par sevi, ir tikai konsultatīva institūcija. Nav skaidrs vai deleģētais pārstāvis pārstāvēs padomes kopīgo viedokli.

Padome vienojas deleģēt vairākus pārstāvjus : G.Miķelsonu, A.Božē un J.Rāznu .

Balsojums par atbalstu deleģētajiem pārstāvjiem

Balsojums : “par”- 13 balsis, “atturās” – 2 balsis, “pret” -0.

**Nolemj:** Darbam Būvniecības valsts kontroles biroja veidotajā Būvniecības informācijas sistēmas Konsultatīvajā padomē, deleģēt **Andri Božē (**pārstāv Latvijas Tirdzniecības un Rūpniecības kameru), **Gintu Miķelsonu (**Ilgtspējīgas Būvniecības padome) un **Jāni Rāznu (**Transportbūvju inženieru asociācija).

**4.§**

**Par izmaiņām būvniecības regulējumā un plānotajiem pasākumiem, normatīvā regulējuma pilnveidošanā 2017.gadā. ( Grozījumi *Būvniecības likumā*, izmaiņām Ministru kabineta 19.08.2014. noteikumos Nr.500 “Vispārīgie būvnoteikumi” )**

 --------------------------------------------------------------------------------------------------

**Ziņo:** E.Valantis

Jautājuma izskatīšana tiek atlikta. Tiek atlikta arī diskusija par būvniecības procesā iesaistīto pušu vajadzībām un atbildību (6.jautājums)

**Nolemj:** 1.Atliktos jautājumus izskatīt Latvijas Būvniecības padomes ārpuskārtas sēdē 2017.gada 16.janvārī, plkst. 14:00, Ekonomikas ministrijā.

2. Ekonomikas ministrijai apkopot visus iesniegtos priekšlikumus grozījumiem “Vispārīgajos būvnoteikumos”.

**5.§**

**Par Solidārās atbildības ieviešanu valsts sociālās apdrošināšanas obligāto iemaksu nomaksā būvniecībā.**

--------------------------------------------------------------------------------------------------

**Ziņo:** E.Valantis

Lai cīnītos ar ēnu ekonomikas izraisītajām problēmām un aplokšņu algām, nozare kā visefektīvākos pasākumus ir noteikusi:

* **Ģenerālvienošanās noslēgšanu** par minimāliem atalgojuma līmeņiem būvniecības profesijās, kas novērsīs profesijai nepamatoti zema atalgojuma noteikšanu nodarbinātajiem, garantējot augstāku sociālās aizsardzības līmeni;
* **Elektroniskās darba laika uzskaites ieviešanu,** kas novērsīs “krāpšanos” ar darba laiku, nodrošinot objektīvi nostrādātā laika uzskaiti un ziņošanu valsts iestādēm.

Finanšu ministrijas izstrādātais un Saeimā pieņemtais risinājums ēnu ekonomikas mazināšanā un solidārās atbildības ieviešanu nodokļu nomaksā paredz sarežģītu un būtiski atšķirīgu VSAOI aprēķināšanas un nomaksas kārtību, palielinot kļūdu rašanās risku un administratīvo slogu.

Ir izstrādāts alternatīvs priekšlikums, ģenerāluzņēmēja pienākumu noteikšanai sociālā nodokļa nomaksā. Tiek paredzēts, ka tas attieksies visu publisko būvdarbu gadījumā un privātajiem būvdarbu līgumiem virs 1 miljona eur, uzliekot ģenerāluzņēmējam pienākumu pirms katra maksājuma veikšanas apakšuzņēmējiem pārliecināties ka apakšuzņēmējam nav VSAOI parādi, attiecībā uz visiem apakšuzņēmēju posmiem, kā arī paredz gadījumus, kad minētie nosacījumi neiestājas.

Alternatīvais variants tiks prezentēts šā gada 18.janvārī, Saeimas Tautsaimniecības, vides un reģionālās attīstības komisijas sēdē.

Ekonomikas ministrija gatavo ziņojumu Ministru kabinetam.

**N.Grinbergs** atgādina, ka solidārai atbildībai būvniecībā ir cita būtība, un arī piedāvātais grozījums nerisina problēmu.

**R.Vecums-Veco** – solidārā atbildība valstī šobrīd nav prioritāte, tā ir paņēmusi ideju izmantojusi fiskālā jautājuma risināšanai. Par strādnieku tiesībām visās valstīs cīnās arodbiedrības un strādniekiem pašiem jācīnās par savām tiesībām un solidārā atbildības ieviešanu, tāpēc ierosina nobalsot par sagatavoto priekšlikumu.

Padome pauž viedokli, ka šobrīd Būvniecības valsts kontroles biroja tehniskā komiteja strādā pie tipveida līgumu izstrādes, kuros tiks ietverta arī maksājumu kārtība.

Padomes balsojums par atbalstu Latvijas Būvuzņēmēju partnerības izstrādātajam alternatīvajiem priekšlikumam “Grozījumi likumā “Par nodokļiem un nodevām””.

Balsošanā piedalās 15 balsstiesīgi padomes locekļi.

Balsojums: “par” – 14 balsis, “atturas” – 0, “pret”- 1.

**Nolemj:** 1. AtbalstītLatvijas Būvuzņēmēju partnerības izstrādātos alternatīvos priekšlikumus “Grozījumi likumā “Par nodokļiem un nodevām””.

1. Aicināt Būvniecības valsts kontroles biroju informēt padomi par virzību tipveida līgumu izstrādāšanā.

**6.§**

**Par darba plānu turpmākajām LBP sēdēm.**

--------------------------------------------------------------------------------------------------

**Nolemj:**

1. Nākamā Latvijas būvniecības padomes sēdi sasaukt 2017.gada 15.februārī, plkst.14:00;
2. Padomes locekļiem iesniegt priekšlikumus nākamās sēdes Darba kārtībai.

Sēdi slēdz 16:25

Padomes priekšsēdētājs G.Miķelsons

Protokolēja I.Rostoka